**ข่าวประชาสัมพันธ์  
15 สิงหาคม 2568**

A person on a motorcycle

AI-generated content may be incorrect.**บีเอ็มดับเบิลยู มอเตอร์ราด ประเทศไทย ดึงกลิ่นอายแห่งชัยชนะจากสนามแข่งยุค 70s หวนคืนสู่ท้องถนนอีกครั้งกับ บีเอ็มดับเบิลยู R 12 S**

**กรุงเทพฯ** บีเอ็มดับเบิลยู มอเตอร์ราด นำตำนานอันทรงคุณค่ากลับมาโลดแล่นอีกครั้ง ด้วยการเปิดตัวบีเอ็มดับเบิลยู   
R 12 S ใหม่ ซึ่งเป็นรุ่นลิมิเต็ดที่มีจำหน่ายจำนวนจำกัดในประเทศไทยเท่านั้น บีเอ็มดับเบิลยู R 12 S ใหม่ สร้างสรรค์ขึ้นด้วยแรงบันดาลใจและจิตวิญญาณของซูเปอร์ไบค์ในตำนานอย่างบีเอ็มดับเบิลยู R 90 S จึงเปี่ยมด้วยเสน่ห์ในแบบสปอร์ตไบค์ย้อนยุค ผสมผสานรูปลักษณ์ที่เป็นเอกลักษณ์เข้ากับสมรรถนะและความสะดวกสบายที่โดดเด่นไม่แพ้ใคร

มร. ชิวาภาดา เรย์ ผู้อำนวยการบีเอ็มดับเบิลยู มอเตอร์ราด เอเชียตะวันออกเฉียงใต้และผู้นำเข้าภูมิภาคเอเชียแปซิฟิค กล่าวว่า “บีเอ็มดับเบิลยู R 90 S นับเป็นตำนานบทหนึ่งของบีเอ็มดับเบิลยู มอเตอร์ราด ในฐานะมอเตอร์ไซค์รุ่นแรกของโลกที่เข้าสู่สายการผลิตโดยมีฝาครอบแฮนด์ที่ออกแบบตามหลักอากาศพลศาสตร์ ทั้งยังเป็นรุ่นที่คว้าแชมป์จากการแข่งขันชื่อก้องโลกหลายรายการ เราได้นำความโดดเด่นจากหลากหลายมิติของรถคลาสสิกรุ่นนี้มาประกอบกันเป็นบีเอ็มดับเบิลยู R 12 S ใหม่ ที่ยกคาแรกเตอร์สไตล์วินเทจมาจับคู่กับความทันสมัยได้อย่างลงตัว นอกจากนี้ เรายังภูมิใจไม่น้อยที่ R 12 S เป็นผลงานการประกอบในประเทศไทย พร้อมมอบความเพลิดเพลินที่เหนือกว่าให้กับนักบิด  
ชาวไทยบนทุกเส้นทาง”

**A person standing next to a motorcycle

AI-generated content may be incorrect.บีเอ็มดับเบิลยู R 12 S ใหม่**  
**ราคา: 865,000 บาท (รวมภาษีมูลค่าเพิ่ม)**

บีเอ็มดับเบิลยู R 12 S ใหม่ เป็นการปรับโฉมที่ต่อยอดมาจากรุ่นฮิตอย่างบีเอ็มดับเบิลยู R 12 nineT โดยแต่งเติมให้มีรูปลักษณ์ที่ได้แรงบันดาลใจมาจากมอเตอร์ไซค์คลาสสิกที่อยู่เบื้องหลังชัยชนะในสนามแข่งระดับโลกของบีเอ็ม  
ดับเบิลยู มอเตอร์ราด ในช่วงทศวรรษ 1970 ซึ่งรวมถึงการคว้าแชมป์รายการ Isle of Man และ 200 Miles of Daytona ในปี 1976 ด้วย

องค์ประกอบที่ทำให้ R 90 S ดั้งเดิมมีชื่อเสียงคือฝาครอบไฟหน้าที่ติดตั้งอยู่บนแฮนด์รถ พร้อมกระจกบังลมแบบย้อมสี และทั้งสองชิ่นส่วนก็เป็นไฮไลท์ในงานออกแบบของบีเอ็มดับเบิลยู R 12 S ใหม่ เข้ากันกับเอกลักษณ์สุดคลาสสิกของ R 90 S ที่สะท้อนอยู่ในส่วนอื่นของตัวรถ ไม่ว่าจะเป็นตะเข็บเบาะนั่งที่เย็บด้วยด้ายสีตัดกับผิวเบาะ หรือสีส้ม Lavaorange metallic ที่ถอดแบบมาจากสีส้ม Daytona Orange ที่แฟนๆ มอเตอร์ราดจดจำกันได้จากบีเอ็มดับเบิลยู   
R 90 S รุ่นปี 1975 นอกจากนี้ บีเอ็มดับเบิลยู R 12 S ใหม่ ยังเสริมบรรยากาศความสปอร์ตสไตล์คลาสสิกด้วยรายละเอียดรอบคัน ทั้งตัวอักษร S สีแดงบนฝาครอบด้านข้าง เส้นคู่สีแดงที่คาดตลอดคัน และผิวหน้าอลูมิเนียมขัดเงาตัดกับเคลือบใสที่ส่วนถังน้ำมันและเบาะนั่ง

บีเอ็มดับเบิลยู R 12 S ใหม่ ใช้เครื่องยนต์บ็อกเซอร์แบบ 2 สูบ 4 จังหวะ ขนาด 1,170 ซีซี ระบายความร้อนด้วยอากาศและน้ำมัน เช่นเดียวกับในรุ่น R 12 nineT ให้กำลังสูงสุด 80 กิโลวัตต์ / 109 แรงม้า ที่ 7,000 รอบต่อนาที พร้อมแรงบิดสูงสุด 115 นิวตันเมตร ที่ 6,500 รอบต่อนาที เมื่อจับคู่กับเกียร์ 6 สปีดที่ติดตั้งในเรือนเกียร์แบบแยกต่างหากแล้ว บีเอ็มดับเบิลยู R 12 S สามารถทำความเร็วสูงสุดได้ถึง 215 กิโลเมตรต่อชั่วโมง

เช่นเดียวกับรุ่นพี่อย่าง R 12 nineT บีเอ็มดับเบิลยู R 12 S ใหม่ มาพร้อมกับโครงสร้างเหล็กแบบท่อ (tubular bridge steel spaceframe) ที่ไม่แยกชิ้นโครงในส่วนหน้าและท้ายรถ จึงช่วยลดน้ำหนักและจำนวนจุดยึดโครงรถลง ช่วยให้  
ตัวรถดูสะอาดตามากยิ่งขึ้น ทั้งยังครบเครื่องด้วยชุดแต่งรอบคัน ทั้งล้อแบบ Option 719 Classic II ที่สวยเด่นด้วยซี่ล้อและขอบอลูมิเนียมวาววับ และแพ็คเกจ Option 719 Billet Pack Shadow ซึ่งประกอบด้วยฝาครอบคอยล์จุดระเบิดซ้ายและขวา น็อตน้ำมันเครื่อง และฝาครอบหัวสูบเคลือบที่เคลือบสีดำ Avus black metallic matt

นอกเหนือจากรูปลักษณ์ที่เตะตาแล้ว บีเอ็มดับเบิลยู R 12 S ใหม่ยังมาพร้อมชุดอุปกรณ์ Comfort Package ที่ติดตั้งมาให้เป็นมาตรฐาน ประกอบด้วยระบบ Hill Start Control, Shift Assistant Pro, ระบบทำความร้อนที่แฮนด์รถ และระบบควบคุมความเร็วอัตโนมัติ Cruise Control ส่วนไฟหน้าแบบ Headlight Pro เสริมความมั่นใจขณะเข้าโค้งยามค่ำคืน ทั้งยังมั่นใจได้ในการยึดเกาะถนนด้วยระบบควบคุมแรงดันลมยาง (RDC) ที่จะแจ้งเตือนผู้ขับขี่หากพบถึงความผิดปกติในแรงดันลมของล้อแต่ละข้าง ส่วนระบบ ConnectedRide Control ที่ติดตั้งมาเป็นมาตรฐานเช่นกัน สามารถเชื่อมต่อกับสมาร์ทโฟนของเจ้าของรถ เพื่อให้สามารถเรียกใช้งานฟังก์ชันต่างๆ ของตัวรถได้อย่างง่ายดายขณะขับขี่ โดยใช้วงล้อมัลติคอนโทรลควบคุมแอป ConnectedRide ในสมาร์ทโฟน

สำหรับรายละเอียดเพิ่มเติมเกี่ยวกับบีเอ็มดับเบิลยู R 12 S ใหม่ รวมถึงมอเตอร์ไซค์รุ่นอื่นๆ จากบีเอ็มดับเบิลยู   
มอเตอร์ราด สามารถค้นหาได้ที่ [www.bmw-motorrad.co.th](https://www.bmw-motorrad.co.th/) เฟซบุ๊กแฟนเพจ [BMW Motorrad Thailand](https://www.facebook.com/BMWMotorradTH) หรือติดต่อผู้จำหน่ายอย่างเป็นทางการของบีเอ็มดับเบิลยู มอเตอร์ราด ทั่วประเทศ

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็ม  
ดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: <https://www.youtube.com/bmwgroup>

Instagram: <https://www.instagram.com/bmwgroup>

Facebook: <https://www.facebook.com/bmwgroup>

X: <https://www.x.com/bmwgroup>

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบ  
ด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนูแฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความ  
เป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้บีเอ็มดับเบิลยู กรุ๊ป   
แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียน ที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็ม  
ดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จากซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า 30 แห่งทั่วโลก บีเอ็มดับเบิลยู กรุ๊ป แมนู  
แฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่ บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู   
R 18 Bagger บีเอ็มดับเบิลยู R 12 S นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)

[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)